User talk:Elertyzeiri

Elert Yzeiri është një ndër gazetarët më të njohur sportivë në Shqipëri. Prej vitesh ai komenton garat e automobilizmit Formula 1, në Top Channel. Garat më të preferuara në të gjithë botën transmetohen ekskluzivisht në Top Channel. Elert Yzeiri e ka nisur karrierën e tij si gazetar në vitin 1998 pranë televizonit lokal Egnatia TV, ku ka transmetuar shumë ndeshje futbolli dhe basketbolli për vite me radhë. Që nga shkurti i vitit 2002 deri në janar 2006 Elert Yzeiri ka punuar pranë televizionit Telesport, ku përveç komentatorit dhe gazetarit ka patur edhe detyra të larta në drejtimin e televizonit. Në vitin 2006 ai ishte një nga gazetarët e parë të gazetës Shqip, themeluar nga Dritan Hoxha dhe vënë në zbatim në mënyrë profesionale nga Besnik Myftari, Fatos Baxhaku dhe Bajram Peçi. Për t’u veçuar në punën e tij në gazetën Shqip është suplementi i finaleve të Botërorit të futbollit Gjermani 2006. Një minigazetë e përditshme, e gjitha me ngjyra dhe një faqosje të niveleve bashkëhore. Gjatë kësaj periudhe Elert Yzeiri ka transmetuar ndeshjet e ekipit kombëtar të futbollit, pranë Televizonit Publik Shqiptar. Në vitin 2007 Elert Yzeiri u rikthye sërish në televizion, ku së bashku me gazetari Ermir Hoxha u angazhuan për ndërtimin e televizionit Top News, një tjetër emitent i Top Medias. Edhe në këtë televizion Elert Yzeiri është impenjuar në disa detyra, deri sa në 1 mars 2008 u emërua Drejtor i Përgjithshëm, detyrë të cilën e mban aktualisht. Po gjatë kësaj periudhe Elert Yzeiri transmeton garat e Formula 1 në Top Channel së bashku me gazetarin Endi Tufa. Elert Yzeiri ka punuar rregullisht edhe me median e shkuar me shumë analiza, komente dhe shkrime të ndryshme sportive.